**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

**Broj:** 07-11-5-3696/22

**Bosanska Krupa,** 23.05.2022.godine

 Na osnovu člana 70. stav (1), (3) i (6). i člana 64. Stav (1) tačka b) Zakona o javnim nabavkama („Službeni glasnik BiH“, broj: 39/14), u konkurentskom postupku/zahtjevu za nabavku usluga - Nabavka bankarskih usluga Vođenje Jedinstvenog računa trezora u Gradskom organu uprave Grada Bosanska Krupa, Gradonačelnik, kao rukovodilac organa uprave, donosi:

**ODLUKA**

 **o izboru najpovoljnijeg ponuđača**

1. Prihvata se ponuda ponuđača **„UNICREDIT BANK“ d.d. MOSTAR** za nabavku usluga - **Bankarske usluge-Vođenje Jedinstvenog računa trezora u Gradskom organu uprave Grada Bosanska Krupa**, sa ukupnom cijenom za ugovor u iznosu **20.400,00 KM.**
2. Izabrani ponuđač iz tačke 1. Ove Odluke se obavezuju da u roku ne dužem od 5 (pet) dana od dana zaprimanja ove Odluke dostave originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama, ukoliko traženo nije dostavio u sastavu ponude.
3. Po konačnosti ove odluke sa izabranim ponuđačem, potpisat će se ugovor o nabavci predmetnih usluga.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-3696/22od 25.4.2022. godine. Predmetna nabavka - Nabavka bankarskih usluga Vođenje Jedinstvenog računa trezora u Gradskom organu uprave Grada Bosanska Krupa pokrenuta je putem konkurentskog zahtjeva za dostavu ponuda. Obavještenje o nabavci broj 1272-7-2-49-3-37/22 od 25.4.2022. godine, Ispravka za obavještenje o nabavci broj 1272-7-2-49-8-39/22 od 26.4.2022. godine i Ispravka za obavještenje o nabavci broj 1272-7-2-49-8-41/22 od 29.4.2022. godine - objavljeno na portalu JN (TD preuzelo ukupno 8 ponuđača) i službenoj web stranici Grada . Poziv za preuzimanje TD je upućena na tri adrese ponuđača

Po objavljenom obavještenju rok za prijem ponuda je bio 19.05.2022. godine do 11,00 sati. Do označenog roka za prijem ponuda na protokol Ugovornog organa pristigle su dvije ponude što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponude:

1. **„UNICREDIT BANK“ d.d. MOSTAR ,** broj protokola: 07-11-5-3696-2/22, zaprimljena dana 18.5.2022. godine u 11:00 sati
2. **„RAIFFEISEN BANK“ d.d. SARAJEVO,** broj protokola: 07-11-5-3696-3/22, zaprimljena dana 18.5.2022. godine u 11:50 sati

Komisija za provođenje postupka javne nabavke je u skladu sa tenderskom dokumentacijom dana 19.05.2022. godine u 11,30 sati izvršila javno otvaranje ponuda i na zapisnik konstatovala:

1. **Ponuđač „UNICREDIT BANK“MOSTAR** dostavljena ponuda uredno zapakovana i bez vidnih oštećenja, ponudio je:

cijena ponude: **20.400,00 KM bez PDV**, popusta nema

PDV  **0,00 KM**

 **ukupna cijena za ugovor**: **20.400,00 KM**

1. **Ponuđač „RAIFFEISEN BANK“ d.d. SARAJEVO,** dostavljena ponuda uredno zapakovana i bez vidnih oštećenja, ponudio je:

cijena ponude: **20.909,00 KM bez PDV**, popusta nema

PDV  **0,00 KM**

**ukupna cijena za ugovor**: **20.909,00 KM**

Komisija za provođenje postupka javne nabavke je izvršila evaluaciju dostavljenih ponuda i konstatovala da je ponuđač **„RAIFFEISEN BANK“ d.d. SARAJEVO** u Obrascu za cijenu ponude kod stavke *III – Varijabilna naknada za iznos sredstava od 1.500.000 KM – sredstva na računu (po svim računima)* ponudio cijenu samo za jedan račun, što je ručno i napisao u koloni „Napomena“ i to riječima: *„3.600.00 KM (godišnje po 1 računu)“*, a tražena je ponuda „po svim računima“. Ponuđač je isto potvrdio i u svom aktu broj: 1-15-3-24900/22 od 17.5.2022. godine koji je priložio uz ponudu.

U skladu s tim Komisija konstatuje da ponuda ponuđača „RAIFFEISEN BANK“ d.d. SARAJEVO nije pripremljena u skladu sa uslovima traženim tenderskom dokumentacijom i predlaže da se ponuda ponuđača odbaci kao neprihvatljiva.

Komisija je konstatovala da je ponuda ponuđača „UNICREDIT BANK“ MOSTARpotpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze i ponudu izradio u skladu sa TD), kao i da računskih grešaka nije bilo.

U ovom postupku predviđeno je provođenje aukcije, ali se ista neće provoditi jer je zaprimljena samo jedna prihvatljiva ponuda, shodno članu 3. stav (3) Pravilnika o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Konstatovano je da je procijenjena vrijednost predmetne nabavke 21.000,00 KM bez PDV-a.

Obzirom da se u predmetnom postupku javne nabavke ne može provesti e-aukcija jer je samo jedan kvalifikovan ponuđač, a kako je kao kriterij za dodjelu ugovora predviđena „najniža cijena“ i kako je cijena ponuda jedinog kvalifikovanog ponuđača **„UNICREDIT BANK“ MOSTAR“** sa cijenom za ugovor od 20.400,00 KMu okviru procijenjene vrijednosti predmetne nabavke, Komisija predlaže Ugovornom organu da donese Odluku o izboru najpovoljnijeg ponuđača **„UNICREDIT BANK“ MOSTAR“** i zaključi Ugovor.

S obzirom da se postupak odabira najpovoljnijeg ponuđača u predmetnoj javnoj nabavci zasniva se na kriteriju „najniža cijena“ tehnički zadovoljavajuće ponude, Ugovorni organ prihvatio je prijedlog Komisije i donio odluku o izboru najpovoljnijeg ponuđača „UNICREDIT BANK“ MOSTAR.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik **GRADONAČELNIK**

 Armin Halitović, dipl. ecc

Dostavljeno:

1. „UNICREDIT BANK“ d.d. MOSTAR putem e-maila
2. „RAIFFEISEN BANK“ d.d. SARAJEVO putem e-maila
3. U spis
4. a/a